[{"text_idx": "#000000", "text": "\u00a33m i atal llifogydd yn Llanelwy"}, {"text_idx": "#000001", "text": "Disgrifiad o\u2019r llun, Bu llifogydd difrifol yn Llanelwy yn 2012"}, {"text_idx": "#000002", "text": "Mae Carl Sargeant, y Gweinidog Cyfoeth Naturiol, wedi cyhoeddi y bydd \u00a33m yn mynd ar barhau a\u0302 chynllun atal llifogydd yn Llanelwy yn ystod 2016/17."}, {"text_idx": "#000003", "text": "Fe ddioddefodd y ddinas yn ddrwg o lifogydd yn 2012, pan lifodd dw\u0302r i 400 o dai wedi i afon Elwy orlifo'i glannau. Bu farw un bensiynwraig bryd hynny."}, {"text_idx": "#000004", "text": "Ers hynny, mae ymdrechion wedi eu gwneud i atal llifogydd, ac mae Llywodraeth Cymru'n dweud y bydd 414 eiddo yn elwa o'r cynllun diweddaraf. Bydd yr arian yn cael ei wario ar welliannau i hen bont Llanelwy, gwelliannau i lwybrau troed a beiciau, gwella bioamrywiaeth ac adfer nant fach."}, {"text_idx": "#000005", "text": "Disgrifiad o\u2019r llun, Llifodd dw\u0302r i 400 o dai yn Llanelwy yn 2012"}, {"text_idx": "#000007", "text": "\"Yn Llanelwy, ers llifogydd 2012, rydym wedi bod yn gweithio gyda Cyfoeth Naturiol Cymru, sef yr awdurdod rheoli perygl llifogydd ar Afon Elwy, i benderfynu pa fesurau sydd eu hangen i leihau'r perygl o lifogydd."}, {"text_idx": "#000008", "text": "\"Bydd y cynllun yn gwneud y byd o wahaniaeth i fywydau pobl Llanelwy sy'n wynebu'r bygythiad o weld eu cartrefi a'u busnesau'n mynd dan ddw\u0302r bob tro y daw tywydd mawr."}, {"text_idx": "#000009", "text": "\"Mae arian eisoes wedi'i neilltuo i Cyfoeth Naturiol Cymru ar gyfer eleni, hynny ar ben y \u00a33 miliwn newydd hwn ar gyfer blwyddyn nesaf. Rwyf wedi rhoi gorchymyn i Cyfoeth Naturiol Cymru ddechrau ar y gwaith ar unwaith.\""}, {"text_idx": "#000010", "text": "Prif StraeonYsgolion o Gymru wedi wynebu trafferthion yn DoverPublished4 awr yn o\u0302lPencampwriaeth y Chwe Gwlad: Yr Alban 22-34 CymruPublished6 awr yn o\u0302l'Rhesymol' i newid arwyddair 'byd gwyn' eisteddfodPublished17 awr yn o\u0302l"}, {"text_idx": "#000015", "text": "'Rhan fach iawn o hanes Affrica ydi caethwasiaeth'"}, {"text_idx": "#000023", "text": "Cysylltwch a\u0302 niTabledi a ffonau symudolHefyd yn Gymraeg"}]